**Evantai**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Azi te-am visat cu flori de liliac

Prinse în părul negru, alergai

Pe strada cu magnolii unde stai

Ca o zeiţă greacă din alt veac.

Ţi-am desfăcut parfumul evantai

Şi-l folosesc la inimă drept leac

În aşternut atunci când te dezbrac

Să simt aroma florilor de mai.

De te visez şi mâine am să tac,

Să te îndemn, iubito, să mai stai

În visul meu, un colţ frumos de rai,

Plutind uşor ca lebăda pe lac.

- De-o să mă chemi, iubite, ţi-am promis

Că voi veni odat’ cu primii zori

Cu părul nins, înveşmântată-n flori,

Să te conduc o zi prin paradis

Şi-o să-nţelegi atunci la ce comori

Am renunţat ca să urmez un vis.

Cum stau îngenuncheată-n paraclis,

Deasupra mea heruvi legiuitori

M-or condamna ca-n sângele proscris

Să port blestemul nopţii uneori,

Dar mi-ai promis cândva c-o să m-adori,

Destinul nostru îngerii l-au scris.

Ioan Grigoraș Liliana Trif